Herman von Burghausen

Herman von Burghausen (k. 1676) oli Virosta kotoisin ollut suomalainen upseeri.

Hän oli ensin, nimellä von Husen, luutnanttina Turun läänin jalkaväessä, sitten kapteenina Suomen rakuunoissa. Hänet aateloitiin Ruotsissa 1652 nimellä von Burghausen,von_Burghausen nr 560 - Gustaf Elgenstierna, Den introducerade svenska adelns ättartavlor] ja hän tuli 1667 Savon ja Karjalan autiotiloille järjestämänsä pestatun rakuunarykmentin, ns. "Mustan rykmentin" everstiksi. Vuonna 1676 tämä rykmentti meni Tanskan sotaan ja otti 4.12. osaa Lundin taisteluun, jossa von Burghausen rakuunoineen, äärimmäisenä vasemmalla siivellä seisten vaikutti suuresti urhoollisuudellaan taistelun voittoon, mutta hän itse sekä suurin osa hänen rykmentistään kaatui taistelussa. Herman von Burghausen jälkeläiset ryhtyivät hekin melkein kaikki sotilaanuralle. Neljä hänen pojistaan kaatui suuressa Pohjan sodassa ja viides vietiin Pultavan taistelun jälkeen vankina Siperiaan. Suku sammui Suomessa miehen puolelta 1845.Tietosanakirja / 1. A-Confort

Lähteet

Luokka:Suomalaiset upseerit
Luokka:Baltiansaksalaiset
Luokka:Ruotsalaiset aateliset
Luokka:Vuonna 1676 kuolleet